Милош Форман
Милош Форман () е чешко-американски сценарист и кинорежисьор.

Биография и творчество 
Роден е на 18 февруари 1932 г. в Часлав.

По време на Втората световна война родителите му са убити в концлагер. Завършва кинофакултет на Пражката академия на изкуствата. Работи в киното като сценарист от 1955 г., а също така участва при създаването на първите програми на пражкия театър „Латерната на магьосника“.

В Чехословакия постига успех с документалните филми „Конкурс“ (1962 г.) и „Ако не беше музиката“ (1963 г.). Снима игралните филми „Черен Петър“ (1964 г.), „Любовта на русокосата“ (1965 г.) и „Пожар, момичето ми“ (1967 г.).

През 1967 г. заминава на специализация в САЩ. През 1968 г. Заминава за Париж за преговори за провеждане на снимки на нов филм и остава там, заради окупацията на Чехословакия от Съветската армия.

От 1971 г. се установява за постоянно в САЩ и още първият му филм печели наградата на фестивала в Кан. Филмите му „Излитане“ (1971 г.) и „Коса“ (1979 г.) описват конфликта и липсата на доверие между поколенията.

През 1972 г. снима новелата „Десетобой“ от документалния филм за Мюнхенската олимпиада „През погледа на осемте“.

През 1975 г. Форман постига световен успех с екранизацията на „Полет над кукувиче гнездо“ и за него печели 5 награди „Оскар“.

През 1976 г. осъществява и постановка на Бродуей „Опера за три гроша“. От 1978 г. Форман преподава в кинофакултета на Колумбийския университет.

Славата му расте с „Коса“ (1979), филм, с който се открива фестивалът в Кан през 1980 г.

И идват осемте „Оскар“-а за 1984 г. за филма му „Амадеус“, сниман в Прага.

„Народът срещу Лари Флинт“ (1996) е за скандалния издател на списание „Hustler“.

През 1999 г. прави филм за комика Анди Кауфман – „Човек на луната“ (1999)

Форман работи с операторите Хаскъл Уекслър и Мирослав Ондржичек, и актьорите Джак Никълсън, Луис Флечър, Трийт Уилямс, Джон Савидж, Джеймс Кагни, Хауърд Ролинс, Брат Дуриф, Том Хълси, Ф. Мъри Ейбръхам, Анет Бенинг и др.

Умира от болест в Данбъри, Кентъки на 13 април 2018 г.

Филмография

Източници

Външни препратки 

 
 
 Милош Форман Официален уебсайт
 Милош Форман в Peoples.ru
 Геновева Димитрова, „Великият чех в Холивуд“, в-к „Култура“, бр. 10 (2483), 8 март 2002

Чешки режисьори
Американски кинорежисьори
Американски сценаристи
Американски филмови продуценти
Носители на „Оскар“ за най-добра режисура
Носители на Златен глобус за най-добър режисьор
Носители на Златен глобус
Носители на награда BAFTA
Носители на Сребърна мечка за най-добър режисьор
Европейски филмови награди
Носители на ордена на Почетния легион
Преподаватели в Колумбийския университет
Евреи в САЩ
Чехи в САЩ
Починали в Кънектикът